《拟玉溪体赋醴泉墅海棠二首 其一》
宋代·程公许

东皇张饮锦周遭，华艳偏宜望处高。结绮楼深迷玉树，销金帐处醉羊羔。

先驱瑞节眩秾李，近侍舞衫环茜桃。乞得巫云来芘护，蜚廉作横未应饕。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。